ఆంధ్రజ్యోతి ప్రతినిధి, బెంగళూరు: అక్రమాస్తుల కేసులో నాలుగేళ్ల జైలు శిక్ష అనుభవిస్తున్న అన్నాడీఎంకే ప్రధాన కార్యదర్శి శశికళకు బెంగళూరులోని పరప్పన అగ్రహార సెంట్రల్ జైలులో బుధవారం రాత్రంతా నిద్రే పట్టలేదు. అత్యంత విశ్వసనీయ సమాచారం ప్రకారం... మహిళా ఖైదీలకు కేటాయించిన బ్యారక్లోని 48వ గదిలో ఉన్న ఖైదీ నంబరు 9234 శశికళ.. తనతో పాటు ఇదే గదిలో ఉన్న తన వదిన ఇళవరసితో తెల్లవారుజామున 3 గంటల వరకు పిచ్చాపాటిగా మాట్లాడుతూ గడిపారు. తెల్లవారుజామున 4 గంటల సమయంలో ఓ కునుకు తీసిన ఆమె 5 గంటలకే లేచి యోగా, ధ్యానం చేసినట్లు తెలుస్తోంది. ఉదయం 6.30కు ఇతర ఖైదీలతో పాటే శశికళ టీ తాగారు. అనంతరం 7 గంటల సమయంలో తనకిచ్చిన పులిహోరను అల్పాహారంగా తీసుకున్నారు. జైలులో ఖైదీలకు అందించే ఇంగ్లిష్ పేపర్తో పాటు 3 తమిళ పత్రికలను కూడా చదివారు. ఆమె చాలా అసహనంగా కనిపించారని, ఉదయం కొద్దిసేపు దీర్ఘాలోచనలోనూ, మరికొద్దిసేపు ధ్యానంలోనూ గడిపారని సిబ్బంది వెల్లడించారు. జైలు నిబంధనల మేరకు తెల్లచీర కట్టుకున్న శశికళ గురువారం తమిళనాడు ముఖ్యమంత్రిగా యడప్పాడి పళనిస్వామి ప్రమాణ స్వీకారోత్సవాన్ని టీవీలో తిలకించినట్లు సమాచారం.
aandhrajyoti pratinidhi, bengaluru: akramaastula kesulo nalugella jailu shiksha anubhavistunna annadienke pradhaana kaaryadarsi sasikalaku bengaluruloni parappana agrahara central jailulo budhavaaram raatrantaa nidre pattaledu. atyanta vishwasaneeya samacharam prakaaram... mahila khaideelaku ketayinchina byaaraklooni 48va gadilo unna khaidi nambaru 9234 sasikala.. tanatho paatu ide gadilo unna tana vadina ilavarasito tellavaarujaamuna 3 gantala varaku picchaapaatigaa maatlaadutuu gadiparu. tellavaarujaamuna 4 gantala samayamlo oo kunuku teesina aame 5 gantalake lechi yoga, dhyanam chesinatlu telustondi. udayam 6.30ku itara khaidiilato pate sasikala t taagaaru. anantaram 7 gantala samayamlo tanakicchina pulihoranu alpaahaaramgaa teesukunnaru. jailulo khaideelaku andinche inglish pepartho paatu 3 tamila patrikalanu kuudaa chadivaaru. aame chala asahanamgaa kanipinchaarani, udayam koddisepu deerghaalochanaloonuu, marikoddisepu dhyaanamloonuu gadipaarani sibbandi velladinchaaru. jailu nibandhanala meraku tellachira kattukunna sasikala guruvaram tamilanadu mukhyamantrigaa yadappadi palaniswamy pramaana sweekaarotsavaanni tvlo tilakinchinatlu samacharam.